ເດັກອາຍຸ 18 ເດືອນ ຖືກຂ້າຕາຍ ໃນການວາງເພີງ ໂດຍ ພວກຫົວຮຸນແຮງຈັດ ຊາວຢິວ
ພວກຫົວຮຸນແຮງຈັດຊາວຢິວ ເປັນຜູ້ຕ້ອງສົງໄສ ໃນການວາງເພີງ ໃສ່ເຮືອນຂອງຊາວປາແລສໄຕນ໌ ຢູ່ບ້ານ Duma ​ໃນ​ເຂດຝັ່ງ​ຕາ​ເວັນ​ຕົກ​ ຂອງ​ແມ່ນ້ຳຈໍ​ແດັນ.
ຕຳຫລວດອິສຣາແອລ ກ່າວວ່າ ເດັກທາລົກປາແລັສໄຕນ໌ ອາຍຸ 18 ເດືອນຖືກຂ້າຕາຍ ແລະ ອີກຫຼາຍຄົນ ໄດ້ຮັບບາດເຈັບ ຢູ່ໃນ ເຮືອນທີ່ຖືກໄຟໄໝ້ ຊຶ່ງຄາດກັນວ່າ ຖືກເຜົາໂດຍຊາວຢິວ ຫົວ ຮຸນແຮງຈັດ ໃນເຂດຝັ່ງຕາເວັນຕົກຂອງແມ່ນ້ຳຈໍແດັນ ບັນດາເຈົ້າໜ້າທີ່ ກ່າວວ່າ ພວກຄົນຮ້າຍ ໄດ້ເລີ້ມວາງເພີງ ເມື່ອ ຕອນເຊົ້າວັນສຸກມື້ນີ້ ຢູ່ບ້ານ Duma ແລະ ໄດ້ຂີດຂຽນຂໍ້ຄວາມ ເປັນພາສາ ຮີບຣູ ໃສ່ຝາ ກ່ອນທີ່ຈະຫຼົບໜີໄປ ບັນດາທະຫານອິສຣາແອລ ກຳລັງຊອກຫາ ພວກຜູ້ຕ້ອງສົງໄສດັ່ງກ່າວ ບັນດາເຈົ້າໜ້າທີ່ ປາແລັສໄຕນ໌ ກ່າວວ່າ ພວກເຂົາເຈົ້າ ຢາກໃຫ້ອິສຣາແອລ ຮັບຜິດຊອບ ກ່ຽວກັບເຫດການດັ່ງກ່າວນີ້ ນາຍົກລັດຖະມົນຕີ ອິສຣາແອລ ທ່ານ Benjamin Netanyahu ໄດ້ປະນາມການໂຈມຕີນີ້ ທ່ານ Netanyahu ເວົ້າວ່າ ພັນໂທ Peter Lerner ໂຄສົກກອງທັບອິສຣາແອລ ເອີ້ນເຫດການດັ່ງກ່າວວ່າ ທ່ານກ່າວອີກວ່າ ພວກຫົວຮຸນແຮງອິສຣາແອລ ນິຍົມຂົວຈັດ  ໄດ້ທຳການໂຈມຕີ ຊາວປາແລສໄຕນ໌ ຊາວ ອິສຣາແອລ ເຊື້ອສາຍອາຣັບ ແລະ ແມ່ນກະທັງ ຖານທັບອິສຣາແອລແຫ່ງຕ່າງໆ ເປັນ ການຄັດຄ້ານ ຕໍ່ອັນອັນທີ່ພວກເຂົາເຫັນວ່າ ເປັນນະໂຍບາຍທີ່ອະນຸໂລມຕໍ່ຊາວປາແລສໄຕນ໌ ຂອງລັດ ຖະບານອິສຣາແອລນັ້ນ